दूसरी बात. मामला यहां अर्नब या बरखा का नहीं है. ये तो एक क्रिया की प्रतिक्रिया भर थी. मामला इससे भी कहीं ज्यादा बड़ा और खतरनाक है. सवाल ये है कि अर्नब जो बोल-कह रहे हैं, क्या उससे टाइम्स ग्रुप और उसके मालिकान इत्तेफाक रखते हैं ??!! यहां ये बताना जरूरी है कि हर मीडिया संस्थान की एक एडिटोरियल पॉलिसी होती है, अघोषित एडिटोरियल गाइडलाइन होता है, जिसे अखबार-चैनल का मालिक और मैनेजमेंट तय करता है. सम्पादक को उसी गाइडलाइन के मुताबिक काम करना होता है. ये तो सुना था कि अर्नब को टाइम्स ग्रुप ने फ्री-हैंड दिया हुआ है लेकिन वो -फ्री हैंड- ऐसा भी नहीं हो सकता कि अर्नब अपने चर्चित शो न्यूज आवर में कुछ भी कह दें-बोल दें और ग्रुप का मालिक चुपचाप सब देखता-सुनता रहे.